เปิดประมูล13หุ้นบริษัทนอกตลาด
กองทุนฟื้นฟูฯเปิดประมูลขายหุ้นของ 13 บริษัทนอกตลาดหลักทรัยพย์ เปิดเสนอราคาซื้อ 1-31 ส.ค.นี้
19 ก.ค. 2554

กองทุนฟื้นฟูฯเปิดประมูลขายหุ้นของ 13 บริษัทนอกตลาดหลักทรัยพย์ เปิดเสนอราคาซื้อ 1-31 ส.ค.นี้
กองทุนเพื่อการฟื้นฟูและพัฒนาระบบสถาบันการเงิน(กองทุนฟื้นฟูฯ) ออกประกาศขายหลักทรัพย์ในกรรมสิทธิ์ ด้วยวิธียื่นซองประกวดราคา ครั้งที 1 ประจำปีนี้ โดยหลักทรัพย์ที่นำออกประมูลเป็นหุ้นสามัญของบริษัทที่ไม่ได้จดทะเบียนในตลาดหลักทรัพย์แห่งประเทศไทย จำนวน 13 บริษัท ทั้งบรัทในกลุ่มอสังหาริมทรัพย์ กลุ่มสินค้าอุตสาหกรรม กลุ่มลีสซิ่ง กลุ่มสถาบันการเงินเฉพาะกิจ กลุ่มสถาบันการเงินภาคเอกชน กลุ่มพลังงาน กลุ่มสินค้าอุปโภคและสินค้าบริโภค
ทั้งนี้ 13 บริษัทที่นำออกประมูลขายในครั้งนี้ คือ 1.หุ้นสามัญของบริษัท เวียงชัย อิลส์ จำนวน 893 หุ้น คิดเป็นสัดส่วน0.03% ของหุ้นทั้งหมดตามงบการเงินของบริษัทในปี 2553 2.บริษัท สยามแผ่นเหล็กวิลาส จำนวน 240,00 หุ้น คิดเป็นสัดส่วน 3% 3.บริษัท เอ็มอีซี ฟาร์อิสต์ อินเตอร์เนชั่นแนล 1,530,403 หุ้น สัดส่วน 4.37% 4.บริษัท เจ เอ ที ลิสซิ่ง 121,568 หุ้น สัดส่วน 1.35% 5.บริษัท ทีแอล ลิสซิ่ง 81,944 หุ้น สัดส่วน 0.82% 6.บริษัท เอสแคปปิตอล 3,000,000 หุ้น สัดส่วน 10% 
7.บรรษัทประกันสินเชื่ออุตสาหกรรมขนาดย่อม(บสย.) 119,100 หุ้น สัดส่วน 0.18% 8.ธนาคารพัฒนาวิสาหกิจขนาดกลางและขนาดย่อมแห่งประเทสไทย(เอสเอ็มอีแบงก์) 18,000 หุ้น สัดส่วน 0.02% 9.บริษัท เอเซี่ยน ไฟแนนซ์ คอเปอร์เรชั่น 979,000 หุ้น สัดส่วน 0.98% ซึ่งการขายหุ้นของบริษัทนี้เปิดให้ยื่นประมูลได้พาะธนาคารพาริชย์ไทยเท่านั้น 10.บริษัท จีเอ็ม เอส เพาเวอร์ 5,000,000 หุ้น สัดส่วน 1.75% 11.บริษัท ซีอาร์ซี ครีเอชั่น 187,360 หุ้น สัดส่วน 1.75% 12.บริษัท อุตสาหกรรมวิวัฒน์ 2,000 หุ้น สัดส่วน 2% และ 13.บริษัท อุตสาหกรรม วิวัฒน์เทรดดิ้ง 1,000 หุ้น สัดส่วน 10% 
สำหรับการประมูล กองทุนฟื้นฟูฯจะเปิดให้เสนอราคาได้ตั้งแต่วันที่ 1 ส.ค. - 31ส.ค.ปีนี้ ในเวลาทำการ  โดยผู้เสนอราคาสูงจะเป็นผู้ชนะการประมูล และผู้ชนะต้องวางมัดจำ 25% ของราคาที่ประมูลได้